**Sortland kommune** har 54 matrikkelgårder, nummerert fra 1 til 45 og fra 61 til 69.

Da formannskapslovene ble innført i 1837, var Sortland en del av Hadsel prestegjeld, og ble dermed en del av Hadsel formannskapsdistrikt. Sortland ble skilt ut som eget prestegjeld og formannskapsdistrikt (i dag kommune) i 1841. Det besto da av gårder på Hinnøya og Langøya, på begge sider av Sortlandssundet, til sammen 32 matrikkelgårder. Sortlands kommunegrenser forble uendret fram til 1. januar 1963, da Indre Eidsfjord med 12 matrikkelgårder ble overført fra Hadsel til Sortland. Samtidig ble gården Holm overført fra daværende Langenes kommune (nå Øksnes) til Sortland. 1. januar 2000 ble Godfjorden i Kvæfjord kommune i Troms, med 9 matrikkelgårder, overført til Sortland og Nordland.

Matrikkelgårdene
----------------

Gårdene i Sortland er nummerert fra og med gnr. 1 Strand på Hinnøya, sørover langs Sortlandssundet til og med gården Rødsand, gnr. 9, ved kommunegrensa mot Hadsel. Derfra på Langøya, på vestsiden av Sortlandssundet, nordover fra gnr. 10 Lille Rise ved Hadsel grense til gnr. 25 Bremnes lengst nord. Derfra på Hinnøya, på østsiden av Sortlandssundet igjen, sørover fra gnr. 26 Roksøy ved kommunegrensa til Andøy, til og med gnr. 32 Kringelen, som grenser til gnr. 1 Strand.

Holm, tidligere gnr. 84 i Øksnes kommune, ble gnr. 33 da gården ble overført til Sortland kommune. Gårdene i Indre Eidsfjord er nummerert fra og med gnr. 34 (tidligere gnr. 85 i Hadsel kommune) Hellfjorden ved kommunegrensa til Bø, nordover på vestsiden av fjorden, rundt fjordbotnen og sørover igjen på østsiden til gnr. 45 (tidligere gnr. 96 i Hadsel) Straumfjorden ved Hadsel grense.

I Godfjorden er gårdene nummerert fra og med gnr. 61 (tidligere gnr. 1 i Kvæfjord kommune) Kinn lengst nord på vestsiden av fjorden, sørover langs fjorden til Godfjordbotn, og nordover igjen på østsiden av fjorden til gnr. 69 (tidligere gnr. 10 i Kvæfjord) Røkenes. Unntaket her er Gapøya, gnr. 4 i Kvæfjord, som ligger ute i fjorden og som ble værende i Kvæfjord da resten av fjorden ble overført til Sortland.

Sigerfjord, gnr. 4
Blokken, gnr. 8
Sortland, gnr. 15
Brygga på Jennestad, gnr. 19
Parti fra Oshaugen (gnr. 42) med deler av Valfjorden (gnr. 41, til høyre) og Sildpollen (gnr. 43, til venstre)
* 01 Strand
* 02 Osvoll
* 03 Kjerringnes
* 04 Sigerfjord
* 05 Ridderset
* 06 Spjutvika
* 07 Brokløysa
* 08 Blokken
* 09 Rødsand
* 10 Lille Rise
* 11 Store Rise
* 12 Holand
* 13 Bø
* 14 Steiro
* 15 Sortland
* 16 Ånstad
* 17 Bygd
* 18 Sandstrand
* 19 Jennestad
* 20 Breivika
* 21 Vik
* 22 Gåsbøl
* 23 Nevernes
* 24 Bogen
* 25 Bremnes
* 26 Roksøy
* 27 Stamnes
* 28 Reinsnes
* 29 Liland (omfatter også det meste av Sørfjorden)
* 30 Hognfjord
* 31 Kvalsaukan
* 32 Kringelen
* 33 Holm
* 34 Hellfjorden
* 35 Melfjorden
* 36 Solum
* 37 Grytting
* 38 Valsnes
* 39 Frøskeland
* 40 Holmstad
* 41 Valfjorden
* 42 Oshaugen
* 43 Sildpollen
* 44 Straumfjordvika
* 45 Straumfjorden
* 61 Kinn
* 62 Finnsæter
* 63 Myrland
* 64 Reinstad
* 65 Godfjordbotn
* 66 Bjørnrå
* 67 Gunnesdal
* 68 Mehus
* 69 Røkenes

Referanser
----------

1. ↑  Dag Juvkam: *Historisk oversikt over endringer i kommune- og fylkesinndelingen*. Statistisk sentralbyrå 1999. ISBN 82-537-4684-9
2. ↑  Statistisk sentralbyrå: Endringer i kommuneinndelingen og andre regionale inndelinger fra og med 1. januar 1999 (besøkt 18. mars 2012)